CELEX: 22004D1214(01)
Language: el
Date: 2004-10-26 00:00:00
Title: Απόφαση αριθ. 1/2004 της μεικτής επιτροπής ΕΚ/Ισλανδίας και Νορβηγίας η οποία συγκροτήθηκε βάσει της συμφωνίας που συνήψε το Συμβούλιο της Ευρωπαϊκής Ένωσης με τη Δημοκρατία της Ισλανδίας και το Βασίλειο της Νορβηγίας για τη σύνδεση αυτών των δύο χωρών με την υλοποίηση, την εφαρμογή και την ανάπτυξη του κεκτημένου Σένγκεν που τροποποιεί την απόφαση αριθ. 1/1999 της 29ης Ιουνίου 1999 σχετικά με τη θέσπιση του εσωτερικού της κανονισμού

14.12.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 308/1
            
         Απόφαση αριθ. 1/2004 της μεικτής επιτροπής ΕΚ/Ισλανδίας και Νορβηγίας η οποία συγκροτήθηκε βάσει της συμφωνίας που συνήψε το Συμβούλιο της Ευρωπαϊκής Ένωσης με τη Δημοκρατία της Ισλανδίας και το Βασίλειο της Νορβηγίας για τη σύνδεση αυτών των δύο χωρών με την υλοποίηση, την εφαρμογή και την ανάπτυξη του κεκτημένου Σένγκεν που τροποποιεί την απόφαση αριθ. 1/1999 της 29ης Ιουνίου 1999 σχετικά με τη θέσπιση του εσωτερικού της κανονισμού
   (2004/C 308/01)
   Η ΜΕΙΚΤΗ ΕΠΙΤΡΟΠΗ,
   Έχοντας υπόψη το άρθρο 15 παράγραφος 2 του εσωτερικού της κανονισμού (1),
   ΑΠΟΦΑΣΙΖΕΙ:
   Άρθρο 1
   Ο εσωτερικός κανονισμός της μεικτής επιτροπής τροποποιείται ως εξής:
   Στο άρθρο 1 μετά την τελευταία πρόταση, προστίθεται η ακόλουθη παράγραφος:
   
      «Οι αντιπροσωπείες που εκπροσωπούν τις κυβερνήσεις της Ισλανδίας και της Νορβηγίας μπορεί να παραχωρήσουν την προεδρία της συνεδρίασης της μεικτής επιτροπής σε επίπεδο ανωτέρων υπαλλήλων και σε επίπεδο υπουργών σε άλλη αντιπροσωπεία προετοιμασμένη να ασκήσει αυτό το καθήκον».
   
   Το άρθρο 5 παράγραφος 2 τροποποιείται ως εξής:
   
      «Για τη λήψη αποφάσεων από τη μεικτή επιτροπή, απαιτείται η παρουσία τουλάχιστον του ημίσεως των μελών του Συμβουλίου, της αντιπροσωπείας της Ισλανδίας και της αντιπροσωπείας της Νορβηγίας σε υπουργικό επίπεδο και του μέλους της Επιτροπής».
   
   Άρθρο 2
   Η παρούσα απόφαση ισχύει από την ημερομηνία εκδόσεώς της.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Η Ισλανδία και η Νορβηγία είναι υπεύθυνες για την επίσημη δημοσίευσή της στις χώρες τους.
   
      Λουξεμβούργο, 26 Οκτωβρίου 2004.
      
         
            Για τη μεικτή επιτροπή
         
         
            Ο Πρόεδρος
         
         
            
      
   
   
      (1)  ΕΕ C 211 της 23.7.1999, σ. 9.